
ДО ОБЩИНСКИ СЪВЕТ

ГР.ПОМОРИЕ
ДОКЛАДНА ЗАПИСКА

от Иван Атанасов Алексиев - Кмет на Община Поморие
Относно: Продажба на недвижим имот – частна общинска собственост, представляващ сграда с идентификатор 00833.501.476.1 по КККР на гр. Ахелой, със застроена площ: 29 кв. м., с предназначение: Сграда за енергопроизводство

УВАЖАЕМИ ГОСПОДИН ПРЕДСЕДАТЕЛ,

            УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Община Поморие е собственик на сграда с идентификатор 00833.501.476.1 по КККР на гр. Ахелой, одобрени със Заповед №РД-18-60/15.09.2006г. на Изпълнителния Директор на АГКК със застроена площ от 29 кв. м., брой етажи: 1, предназначение: Сграда за енергопроизводство, изградена в поземлен имот с идентификатор 00833.501.476 по КККР на гр. Ахелой /кв.35, имот планоснимачен № 351 по плана на гр. Ахелой/, актувана с Акт за частна общинска собственост №7594/01.04.2024г.
Съгласно §4, ал. 7, във връзка с ал. 1 от Преходните и заключителни разпоредби на Закона за енергетиката енергийните обекти и съоръжения, представляващи елементи от съответната преносна или разпределителна мрежа, които към момента на влизането в сила на този закон трябва да бъдат собственост на лицензираните енергийни предприятия, но са собственост на трети лица, се изкупуват от преносното или от съответното разпределително предприятие в зависимост от принадлежността на обекта към мрежите в 12-годишен срок от влизането в сила на този закон. Енергийните обекти, които към датата на влизане в сила на закона са частна държавна или общинска собственост и са изградени със средства от държавния или общинския бюджет, се прехвърлят възмездно на енергийните предприятия в 12-годишен срок от влизане в сила на този закон.
В тази връзка с писмо наш изх. рег. №53-15-5/24.07.2024г. на основание §4 от Преходните и заключителни разпоредби на Закона за енергетиката сме отправили 
покана до Ръководителя на КЕЦ Поморие за закупуване на енергиен обект, собственост на Община Поморие, представляващ сграда с идентификатор 00833.501.476.1 по КККР на гр. Ахелой, одобрени със Заповед №РД-18-60/15.09.2006г. на Изпълнителния Директор на АГКК със застроена площ от 29 кв.м., брой етажи: 1, предназначение: Сграда за енергопроизводство, изградена в поземлен имот с идентификатор 00833.501.476 по КККР на гр. Ахелой /кв.35, имот планоснимачен №351 по плана на гр. Ахелой/. С писмо наш вх. рег. №30-152-3/13.01.2025г. от Електроразпределение ЮГ ЕАД сме получили одобрение от тяхна страна за финализиране на процедурата по изкупуването на енергийния обект. 

Разпоредбата на чл. 41, ал. 2 от Закона за общинската собственост гласи, че разпоредителните сделки с имоти – общинска собственост се извършват по пазарни цени, но не по-ниски от данъчните им оценки. Пазарните цени на имотите се определят от Общински съвет въз основа на пазарни оценки, изготвени от оценители, включени в камарата на оценителите в България. Предвид спецификата на имота експертната оценка за определяне на пазарната стойност на недвижимия имот е изготвена от ДЗЗД Експерт оценител ЕР. Съгласно оценката пазарната стойност на сградата е определена в размер на  5 450лв. (пет хиляди четиристотин и петдесет лева) без ДДС. Данъчната оценка е определена в размер на 3 254,90 лв. (три хиляди двеста петдесет и четири лева и деветдесет стотинки), съгласно Удостоверение за данъчна оценка №5207007958/11.02.2025г., издадено от Община Поморие.

Съгласно чл. 35, ал. 4, т. 2, във връзка с ал. 1 от Закона за общинската собственост продажба на имоти и вещи – частна общинска собственост, се извършва след решение на общински съвет от кмета на общината без търг или конкурс по ред, определен с Наредба за реда за придобиване, управление и разпореждане с общинско имущество на община Поморие, когато лицата, на които може да се извърши продажбата са определени в закон. Аналогични са разпоредбите в чл. 54, ал. 1, т. 3 и ал.3 от Наредба №1 за реда за придобиване, управление и разпореждане с общинско имущество на община Поморие.

С оглед гореизложеното Ви предлагам да приемете следното

РЕШЕНИЕ
1. На основание чл. 21, ал. 1, т. 8 и ал. 2 от Закона за местното самоуправление и местната администрация, § 4, ал. 7, във връзка с ал. 1 от Преходните и заключителни разпоредби на Закона за енергетиката, чл. 35, ал. 4, т. 2, във връзка с ал. 1 от Закона за общинската собственост и чл. 54, ал. 1, т. 3 и ал. 3 от Наредба №1 за реда за придобиване, управление и разпореждане с общинско имущество на община Поморие, Общински съвет – Поморие дава съгласие да се продаде на „Електроразпределение ЮГ” ЕАД с ЕИК 115552190 следния недвижим имот –  частна общинска собственост, а именно: Сграда с идентификатор 00833.501.476.1 по КККР на гр. Ахелой, одобрени със Заповед №РД-18-60/15.09.2006г. на Изпълнителния Директор на АГКК със застроена площ от 29 кв.м., брой етажи: 1, предназначение: Сграда за енергопроизводство, изградена в поземлен имот с идентификатор 00833.501.476 по КККР на гр. Ахелой /кв.35, имот планоснимачен №351 по плана на гр. Ахелой/, актувана с Акт за частна общинска собственост №7594/01.04.2024г. за сумата от 5 450 лв. (пет хиляди четиристотин и петдесет лева) без ДДС.


2. Общински съвет – Поморие възлага на кмета на Община Поморие да издаде заповед и сключи договор за продажба с „Електроразпределение ЮГ” ЕАД за гореописания недвижим имот.
Приложение: Копие на заявление с изх. рег. №53-15-5/24.07.2024г. от Община Поморие; копие на заявление с вх. рег. №30-152-3/13.01.2025г. от „Електроразпределение ЮГ” ЕАД; копие от Акт за частна общинска собственост №7594/01.04.2024г.; копие от скица на сграда №15-1090261-25.10.2024г., издадена от СГКК-гр. Бургас; копие на Удостоверение за данъчна оценка №5207007958/11.02.2025г., издадено от община Поморие; копие на експертна оценка за определяне на пазарна цена.

С уважение,

ИВАН АЛЕКСИЕВ
Кмет на Община Поморие

Съгласувал:……………


/ Росица Стоева – Директор Дирекция ПНИАО/

Изготвил:……………


/ Хрисанта Чухлева, Началник отдел ОСТ/

